《壬午春偕侄孙菊园泛舟盛泽至分防署内访汪竹轩长史舟次因赋七律六首 其三》
清代·安昶

湖水苍茫气象雄，孤帆远远乘长风。冲开巨浪千层碧，搅破朝阳一点红。

夹岸桃花侵古渡，远山云影蔽长空。闲来访戴人奚在，乘兴何须问主翁。

作者简介：字叶琴，号蓉溪，江苏金匮（今无锡）人。诸生。喜临摹古帖，草书尤有名。